România trece la ora de vară, duminică 31 martie, când ne vom trezi cu o "un ceas" mai devreme.
Orarul de vară a fost introdus de țările europene în secolul trecut, pentru a economisi energie, însă acestea s-au dovedit sunt minore, conform unor studii din 2018.
În plus, cetăţenii se plâng tot mai mult de efecte negative ale schimbării orei asupra sănătăţii.
Parlamentul European a decis, în martie 2019, renunţarea la schimbarea orei, însă măsura care urma să intre în vigoare, începând din 2021, trebuie confirmată şi de statele membre, prin legi naționale.
În România, ora de vară a fost introdusă pentru prima dată în 1932, între 22 mai şi 2 octombrie. Primii care au introdus ora de vară au fost germanii, începând din 1916 (între 30 aprilie şi 1 octombrie). Au urmat britanicii, care au introdus ora de vară tot în 1916 (între 21 mai şi 16 octombrie). Alte ţări care au introdus ora de vara au fost: Belgia, Denemarca, Franţa, Italia, Luxemburg, Olanda, Norvegia, Portugalia, Suedia, Turcia şi Tasmania. Pe 19 martie 1918 a fost introdusă şi în Statele Unite ale Americii, dar a fost folosită doar până în 1919.